Hvasiongo tvirtovė

Hvasiongo tvirtovė () – gynybinės paskirties pastatų kompleksas Suvono mieste, Pietų Korėjoje. Jį XVIII a. pabaigoje pastatė Čiosono dinastijos karalius Džiongdžio, savo tėvo princo Sado atminimui ir palaikų saugojimui. Tvirtovė turėjo didelės įtakos tolimesniam Korėjos architektūros vystymuisi ir yra vienas iš išskirtiniausių tokio tipo statinių Rytų Azijoje. 1997 m. ji buvo įtraukta į pasaulio paveldo sąrašą.

Tvirtovė buvo statoma 1794–1796 m. Bendras jos sienų ilgis – 5,52 km, aukštis – 4-6 metrai. Į keturias pasaulio šalis atsiveria pagrindiniai vartai, yra virš 40 kitų struktūrinių elementų: mažesnių vartų, bokštelių, sargybos postų, aikštelių šauliams, stebėjimo bokštų.

Korėjos karo metu Kvasiongo tvirtovė buvo apgriauta, tačiau iki šių dienų beveik pilnai restauruota.

Galerija

Susiję straipsniai 
 UNESCO pasaulio paveldo objektų Azijoje sąrašas

Šaltiniai

Nuorodos 
 Oficialus puslapis 
 Aprašymas UNESCO puslapyje

Pasaulio paveldo objektai Pietų Korėjoje
Tvirtovės